钦定古今图书集成/理学汇编/学行典/第253卷 > 朱仲舒
## 钦定古今图书集成/理学汇编/学行典/第253卷 > 朱仲舒

按《广信府志》：“朱仲舒，字克明，上饶人。为人沈密有大
志，自以身为齐民，不能效诸事功，深耻之。于是奋于
为义，思所以立其身。赀既富，乃推所馀置义田以赡
族之贫而无养者，立义学以教族之贫而无师者。缙
绅以为难，辄奖扬之，以风末俗。御史蒋钦为之记。黄
督学至郡，因造其庐访焉。平生谦约寡过，治家有法。”
既没，人思其德。